
Moja mama je muslimanka, a otac Jehovin svjedok. Od malih nogu otac me tjera da prihvatim njegovu religiju, ali ja sam uvijek težila islamu, nadajući se da ću jednog dana moći biti prava muslimanka. Kako zalazim u godine želim prakticirati islam u cijelosti, ali od oca ne smijem ići u džamiju, a krijem i to da postim ramazan. Znam da Svevišnji Allah naređuje poštivanje roditelja, ali… Moja majka ne prakticira islam, i ja, praktično, nemam ničiju podršku. Da li ću biti kažnjena ako neke islamske propise ne budem izvršavala? Šta mi savjetujete? Allah vas nagradio!


* 
* 
* 
* 
* 
* 
* 

 

Da li ću biti kažnjena ako neke islamske propise ne budem izvršavala?
=====================================================================

 

Dužna si da poštuješ roditelje i da im se pokoravaš sve dok ti naređuju dobro. Kada počnu da te nagovaraju na zlo i nepokornost Allahu, dželle šanuhu, ne smiješ im se pokoriti. Moraš izvršavati sve propise koje možeš, bez obzira kako tvoji roditelji, posebno otac, na to gledali. Savjetujem ti da se što prije udaš za vjernika koji će te usrećiti i s tobom živjeti islamskim načinom života. To je najlakši način da se riješiš negativnog utjecaja trenutne atmosfere i tako sačuvaš svoje interese na ovome, ali i budućem svijetu, a Allah najbolje zna.


Odgovorio: Dr. Safet Kuduzović


